|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **УПРАВА ЗА КАПИТАЛНА УЛАГАЊА**  **АУТОНОМНЕ ПОКРАЈИНЕ ВОЈВОДИНЕ**  Булевар Михајла Пупина 16, 21000 Нови Сад  Т: +381 21 4881 787 F: +381 21 4881 736  [www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs) | |
|  | БРОЈ: 001648712 2025 92493 004 000 401 118 010 | ДАТУМ: 05.05.2025. године |

На основу члана 11. Одлуке о поступку избора, критеријумима за избор и реализацији пројеката које финансира Управа за капитална улагања Аутономне покрајине Војводине у 2025. години („Сл. лист АП Војводине“, брoj 7/2025), Oдлуку о спровођењу поступка за доделу средстава путем јавног конкурса за финансирање и суфинансирање пројеката у области здравствене и социјалне заштите број 001648712 2025 92493 004 000 401 118 001 од 31.03.2025. године и члана 4. став 2. Покрајинске скупштинске одлуке о образовању Управе за капитална улагања Аутономне покрајине Војводине („Сл. лист АП Војводине“, број 54/2014), директор Управе за капитална улагања Аутономне покрајине Војводине доноси

**ОДЛУКУ**

**О ДОДЕЛИ СРЕДСТАВА ПО ЈАВНОМ КОНКУРСУ ЗА ФИНАНСИРАЊЕ И СУФИНАНСИРАЊЕ ПРОЈЕКАТА У ОБЛАСТИ ЗДРАВСТВЕНЕ И СОЦИЈАЛНЕ ЗАШТИТЕ**

I

На основу јавног конкурса за финансирање и суфинансирање пројеката у области здравствене и социјалне заштите број 001648712 2025 92493 004 000 401 118 004 од 31.03.2025. године, објављеног дана 03.04.2025. године у дневном листу „Информер“, у „Службеном листу Аутономне покрајине Војводине“ број 18/2025, на интернет страници Покрајинске владе www.vojvodina.gov.rs и на интернет страници Управе за капитална улагања Аутономне покрајине Војводине www.kapitalnaulaganja.vojvodina.gov.rs и предлога Комисије за стручни преглед и оцену поднетих пријава предлога пројеката на јавном конкурсу број 001648712 2025 92493 004 000 401 118 009 од 29.04.2025. године, додељују се средства у укупном износу од 475.000.000,00 динара за финансирање и суфинансирање пројеката у области здравствене и социјалне заштите, следећим учесницима на јавном конкурсу:

|  |  |
| --- | --- |
| **Дом здравља Чока** |  |
| Реконструкција и доградња Дома здравља Чока | 311.358.701,48 |
| **Дом здравља Српска Црња** |  |
| Адаптација и енергетска санација Дома здравља у Српској Црњи | 51.496.687,92 |
| **Специјална болница за рехабилитацију „Бања Кањижа“** |  |
| Санација браварије СБР „Бања Кањижа“ у зони затвореног базена | 53,969,416.80 |
| **Специјална болница за психијатријске болести Ковин у Ковину** |  |
| Замена кровног покривача и адаптација одељења за интензивни третман психотичних поремећаја - женско | 58.175.191,80 |
| **УКУПНО** | **475,000,00.00** |

II

Управа за капитална улагања Аутономне покрајине Војводине као давалац средстава и учесник на јавном конкурсу утврђен тачком I ове Одлуке као корисник средстава, закључиће уговор којим се регулишу међусобна права и обавезе уговорних страна.

**О б р а з л о ж е њ е**

Чланом 11. Одлуке о поступку избора, критеријумима за избор и реализацији пројеката које финансира Управа за капитална улагања Аутономне покрајине Војводине у 2025. години („Сл. лист АП Војводине“, брoj 7/2025) и тачком 12. Одлуке о покретању поступка доделе средстава путем јавног конкурса за финансирање и суфинансирање пројеката у области здравствене и социјалне заштите број 001648712 2025 92493 004 000 401 118 001 од 31.03.2025. године прописано је да одлуку о додели средстава за финансирање и суфинансирање пројеката доноси директор Управе за капитална улагања Аутономне покрајине Војводине на основу предлога Комисије за стручни преглед и оцену поднетих пријава предлога пројеката.

Комисија за стручни преглед и оцену поднетих пријава предлога пројеката је извршила стручни преглед, оцењивање и рангирање предложених пројеката у складу са условима и критеријумима наведеним у јавном конкурсу за финансирање и суфинансирање пројеката у области здравствене и социјалне заштите број 001648712 2025 92493 004 000 401 118 004 од 31.03.2025. године и дана 24.04.2025. године израдила Извештај о стручној оцени пројеката број 001648712 2025 92493 004 000 401 118 008 и сачинила директору Управе за капитална улагања Аутономне покрајине Војводине Предлог одлуке о додели средстава по јавном конкурсу за финансирање и суфинансирање пројеката у области здравствене и социјалне заштите број 001648712 2025 92493 004 000 401 118 009 од 29.04.2025. године.

У складу са чланом 4. став 2. Покрајинске скупштинске одлуке о образовању Управе за капитална улагања Аутономне покрајине Војводине, којим је предвиђено да директор Управе представља Управу, организује и обезбеђује обављање послова на ефикасан начин, доноси акта за која је овлашћен и одлучује о правима, дужностима и одговорностима запослених, донета је одлука као у диспозитиву.

**ДИРЕКТОР**

**Милош Јовановић,с.р.**

.